Metsolan odotettu pop up Seinäjoen Ideaparkin keskusareenalla viikonloppuna
Metsola pop up Ideaparkin Keskusareenalla 13.-15.3. avoinna pe 9-20, la 10-18, su 12-18
Seinäjoen kaupungintalo, valtuustosali. Os. Kirkkokatu 6
Toimittaja ja tietokirjailija Helena Petäistön suosittu esitys Kuohuva Eurooppa Seinäjoella
Toimittaja ja tietokirjailija Helena Petäistön luento Kuohuva Eurooppa Seinäjoen kaupungintalolla tiistaina 25.2. klo 18.00. Tilaisuudessa myynnissä Helenan kirjoja signeerattuna. Tervetuloa, tilaisuus on kaikille avoin! Järjestäjänä Seinäjoen Suomi-Ranska yhdistys ry. Helena Petäistö on pitkäaikainen Pariisin ja Brysselin kirjeenvaihtaja. Hän on yksi Suomen tunnetuimmista ulkomaankirjeenvaihtajista ja journalisteista. Petäistö on raportoinut monipuolisesti ja syvällisesti yli kolmen vuosikymmenen ajan Ranskan ja Euroopan Unionin asioista. Hän on kirjoittanut useita Ranskaa ja Ranskan politiikkaa sekä Euroopan kaupunkeja ja matkailua koskevia kirjoja. Kirjeenvaihtajan työn jälkeen hän jatkaa sujuvasanaisena kolumnistina ja suosittuna esitelmöitsijänä. Petäistö on palkittu mm. Ranskan Kunnialogioonan upseerimerkillä ja Suomen Kuvalehden journalistipalkinnolla. Hänet nimitetään Oulun yliopiston kunniatohtoriksi tämän vuoden toukokuussa.
Helena Petäistön Kuohuva Eurooppa -luento
Tämä fantastinen komedia saapuu vihdoin Seinäjoelle. Katsoja, yritä pysyä tuolillasi!
Etelä-Pohjanmaan Polytekninen Draamaseura (yksi innokkaimpia alueemme harrastajateatteriryhmiä!) on vihdoin löytänyt voimavaroilleen sopivan näytelmän, kunnon brittiläisen murhamysteerin. Roolitus on täydellinen, lavasteet ja rekvisiitta verrattomat. Kaikki on valmista, ensi-ilta saa tulla! Mutta. Kaikki mikä voi mennä pieleen, menee pieleen. Poskettoman kaaoksen keskellä urheat amatöörinäyttelijät joutuvat käyttämään kaiken taitonsa, notkeutensa ja sinnikkyytensä saadakseen vietyä tarinan maaliin – ja yleisö ulvoo naurusta! Näytelmä joka menee pieleen sai alkunsa brittiläisten näyttelijäopiskelijoiden pubiin tekemästä hupikomediasta. Nyt se on ylistetty ja huippupalkintoja kerännyt kansainvälinen hitti. Komedian ohjaa Kalle Lamberg.
Ingmar Bergmanin Syyssonaatti on näytelmä nähdyksi tulemisen tarpeesta ja uudesta mahdollisuudesta – sekä äidistä ja tyttärestä.
Charlotte on kansainvälisen uran tehnyt pianisti. Kesken kiertuekiireiden hän pakottautuu vierailulle aikuisen tyttärensä luo. Jännitteitä on ilmassa, onhan edellisestä tapaamisesta ehtinyt kulua jo seitsemän vuotta. Syyssonaatti on alkujaan ruotsalaisen mestariohjaajan Ingmar Bergmanin palkittu elokuva vuodelta 1978. Jukka Keinosen ohjaus karistaa kannoiltaan Bergmanin varjon ja keskittyy ihmisiin tässä ja nyt. Epookista riisuttu tulkinta haluaa mieluummin haastaa kuin syyttää. Esitys kutsuu sovitukseen, anteeksiantoon ja uuteen alkuun. Charlotte on yleisön rakastaman, eläkkeelle siirtyvän näyttelijän Sari Jokelinin jäähyväisrooli Seinäjoen kaupunginteatterissa. Esitykset Elissa näyttämöllä alkavat aina 15 minuuttia yli tasan.
Vanha teatteri (Nuorisokeskus) Puskantie 3, 60100 Seinäjoki
Arvo Salon ja Kaj Chydeniuksen vuonna 1966 kantaesityksensä saanut legendaarinen musiikkinäytelmä nähdään nyt ensimmäistä kertaa ammattiteatterissa Pohjanmaalla
Lapualaisooppera kuvaa vihan ja väkivallan täyttämää aikaa, 1930-luvun kahtiajakautunutta kansaa ja oikeistoradikalismin nousua – maata jossa ei ole oikeutta elää muulla kuin valkoisella miehellä. Juha Luukkosen uusi sovitus kertoo sekin Lapuan liikkeen nousun, uhon ja tuhon, mutta kiertyy samalla suoraan tämän päivän Suomeen ja kysyy minne me olemme matkalla nyt, vuonna 2019? Näyttämöllä kuullaan ja nähdään koko Seinäjoen kaupunginteatterin näyttelijäkunta.
Hysteria - teatteritila, Seinäjoen Piiri, Seuralantie 25
Kulttuurikollektiivi Silta, KehoSi Tarinat Oy
Kuka on kirjoittanut kehoni tarinaa? Kerronko itse kehoni tarinaa vai joku muu? Millaista tarinaa kehooni on kirjoitettu? Olenko valmis kuulemaan sitä?
Kehon tarina on liikettä ja tekstiä yhdistävä esitys kehollisista kokemuksista, joita kannamme mukanamme. Esitys on syntynyt esiintyjien omien kokemuksien pohjalta. Ryhmälähtöisen esitysprojektin taustalla on keväällä ja kesällä toteutettu tanssi-liiketerapiaprosessi, jonka ohjasi tanssi-liiketerapiamenetelmien ohjaaja, tanssinopettaja Aisha Korpela. Kehon tarina -esityksen dramaturgina ja ohjaajana toimii Kulttuurikollektiivi Sillassa toimiva teatteri-ilmaisun ohjaaja ja pedagogi Venla Korja. Esiintyjinä toimii viisi tanssin ja teatterin harrastajaa ja ammattilaista. Liikkeellinen esitys saa ensi-iltansa uudessa Hysteria-esitystilassa, Seinäjoen Piirillä perjantaina 22.11.2019 klo 19:00. Joskus joitain asioita ei pystytä tavoittamaan sanoilla, mutta niihin voidaan yltää kehon, liikkeen ja ilmaisun kautta. Intiimi, henkilökohtainen, rohkea ja liikuttava esitys tuo tunteet ja kokemukset iholle. Tilasidonnaisessa esityksessä katsoja-kokija voi uppoutua esityksen sisään. Esitys kysyy, onko meidän mahdollista olla hyväksyvämpiä sekä ymmärtävämpiä omaa kehoa – ja toisen kehoa kohtaan? Ja kuulemmeko ne tarinat, joita kehomme meille kertoo? Esitysajat: Pe 22.11.2019 klo 19.00 ensi-ilta La 23.11.2019 klo 14.00 Pe 29.11.2019 klo 19.00 La 30.11.2019 klo 14.00 Esitysten jälkeen keskustelutilaisuus. Liput: 15 € Liveton kautta (www.liveto.fi) ja esityspäivinä ovelta. Lipunmyynti alkaa 8.10. Esityspaikka: Hysterian teatteritila, Seinäjoen Piirillä Seuralantie 25, 60220 Seinäjoki www.hysteria.fi Tilaan on esteetön kulku ja tilasta löytyy yleinen esteetön wc. Mikäli tarvitset esteettömän kulun ja katsomopaikan pyörätuolille, voit ottaa etukäteen yhteyttä Juuliaan: juulia@hysteria.fi Taustaa: Esityksen sisältö pohjautuu KehoSi Tarina -prosessiin, joka on ollut avoin kaikille heille, jotka haluavat tutkia ja vahvistaa omaa kehollisuuttaan, käyttää luovia menetelmiä työkaluina, vahvistaa itseilmaisua ja tunteiden säätelyn taitoa sekä tuoda itsensä näkyväksi hyväksynnän kautta itselleen sekä ympäristölleen. Prosessiin on kuulunut tanssi-liiketerapiatyöskentely keväällä ja kesällä 2019. KehoSi Tarina on Kulttuurikollektiivi Sillan ja KehoSi Tunne Oy:n yhteisprojekti. Työryhmätiedot: Dramaturgi, ohjaaja: Venla Korja Koreografi, tanssi-liiketerapeutti: Aisha Korpela Esiintyjät: Heli Palomäki, Janina Peräsalo, Maippi Nuormaa Vilén, Marjaana Araneva ja Tanja Huuskonen Valosuunnittelu: Sanna Alasaari Lavastaja, tuotantoassistentti: Sini Savela Kuvat: Mika Alavesa Tuottaja: Venla Korja sekä Kulttuurikollektiivi Sillan, Kulttuuriyhdistys KoHon ja Laitakaupungin orkesterin yhteistuottaja Aili Viitanen. Yhteistuottajan mahdollistaa Seinäjoen kaupungin kulttuuripalveluiden avustus. Tuotanto: KultSi – Kulttuurikollektiivi Silta ry. ja KehoSi Tunne Oy Tukijat: Projektia on tukenut Taiteen edistämiskeskus. Kulttuurikollektiivi Sillan toimintaa tukee Seinäjoen kaupungin kulttuuripalvelut. Muut yhteistyökumppanit: Hysteria – teatterin, taiteen ja tapahtumien tila. Lisätiedot: Venla Korja, 044 284 5195, venla@kulttuurikollektiivisilta.fi Aili Viitanen, 044 987 4640, aili.viitanen@gmail.com www.kulttuurikollektiivisilta.fi
Kehon tarina: tutkimuksellinen esitys eletyn kehon kokemuksista
Seinäjoen toimintakeskus, Toritaival 4, 60200 Seinäjoki
Perinteiset Joulumyyjäiset ovat taas Seinäjoen toimintakeskuksessa. Mukavia ja persoonallisia joululahjaideoita Vankku myymälästämme.
Joulumyyjäiset Seinäjoen toimintakeskuksessa Toritaival 4. Mukavia ja persoonallisia joululahjaideoita Vankku myymälästä. Tarjolla myös lämmintä glögiä ja pipareita. Tervetuloa shoppailemaan ja tutustumaan!
Seinäjoen toimintakeskuksen joulumyyjäiset
Suven suosituin stand up viihdyttää jälleen kesäillassa!
Törnävän kesäteatterissa saa kuulla rohkeaa ja notkeaa sanailua, kun koomikot Niko Kivelä, Mika Eirtovaara, Ali Jahangiri ja Ilari Johansson nousevat amfiteatterin lavalle.
Lavatanssit ovat täynnä tunnelmaa kauniilla Törnävänsaarella tänäkin kesänä – nyt sunnuntaisin! Tanssita, keinuta pellavapäätä…
Soitto käy jalan alle, sillä tanssittajina Paviljongissa ovat alansa kotimaiset huiput. Tule ja hae! Kaksin aina kaunihimpi. Huomaathan, että tanssiliput myydään suoraan ovelta. Törnävänsaaren kesäkahvila on avoinna lavatanssien ajan.
Improaallon esitykset kuuluvat ystäväkortti- ja kulttuurikaveritoimintaan. Ilmoita tulostasi, mikäli olet tulossa ystäväkorttilaisen tai kulttuurikaverin kanssa tai sinulla on liikuntarajoitteita. info@kulttuurikollektiivisilta.fi tai puh. 044 987 4640
HINNAT: LIPPU ESITYKSEEN: 21€ sisältäen palvelumaksut LIPPU & BURGER BUFFET: 36€ sisältäen palvelumaksut Esityksen kesto noin 1h 45min. Esityksen ikäraja: K-13.
Yllättävä kokoillan huumorishow improvisaation keinoin Mallaskosken panimoravintolan katetulla teatteriterassilla
Improaallon hurtilla huumorilla kuorrutetut kokoillan improvisaatioesitykset ovat yllätyksiä täynnä, kun vauhdikas näyttelijätrio laittaa itsensä likoon mitä kummallisimmissa tilanteissa. Luvassa on aina yllättävä ja ainutlaatuinen huumorishow musiikilla höystettynä, kun energiaa pursuava poppoo astuu lavalle mittelemään, kenen pokka pitää. Jokainen esitys on ensi-ilta, sillä sketsit luodaan aina paikan päällä yleisön toiveiden mukaisesti. Improaalto on kolmen seinäjokisen teatterialan ammattilaisen sekä yhden muusikon hulvaton sekoitus, jossa huumori yhdistyy nopeisiin hoksottimiin. Lavalla hurmaavat näyttelijät eri kokoonpanoilla Rami Mäkilaine, Ville Orttenvuori, Tapani Korhonen ja Juulia Soidinaho sekä musiikista vastaavat vuorotellen näppäräsormiset Jaakko Elenius ja Tuomo Tiitinen. Rattaat pyörivät kuin rasvatut, vaikka hamsterit ovat taatusti hukkateillä. Mallaskosken teatteriterassin improvisaatioesitykset toteutetaan joka kesäkuukausi eri teemalla. Vietä koko kesä kanssamme, sillä kovettu kesäkunto, selviytymissokkotreffit ja hukattu tulevaisuus naurattavat vielä syksyn pimeydessäkin. ELOKUU: IMPROAALTO TULEVAISUUDESSA Elokuussa Improaalto on tulevaisuudessa. Löytyykö Improaallon taskuista menolippu Marsiin, pääsylippu Rolling Stonesien paluukeikalle vai piippaako tekoälysovellus treffeistä alienin kanssa? Tuomiopäivän tunnelmat saavat väistyä, kun Improaallon jäsenet ottavat suurennuslasin alle tulevaisuuden tunnelmat. Elokuussa saattaa selvitä, löytääkö Laika kotiin, jatkuuko Aira Samulinin tanssitunnit ja kuinka Walt Disneyn sulatus onnistui? Tai sitten selviää aivan jotain muuta, kun Improaalto uskaltautuu keikalle kuun pimeälle puolelle.
Suvi-iltoina laulamme 1950-luvun iskusävelin, tervetuloa! 25.6. klo 19 Isonkyrön Ylipään NS 26.6. klo 19 Lehmäjoen NS 6.8. klo 18 Pukkilansaari Vapaa pääsy - väliajalla puffet! Vetäjinä Jussi Jussila & Katri Kemppainen Järjestäjinä Isonkyrön kulttuuripalvelut, Isonkyrön Ylipään NS, Lehmäjoen NS, Pukkilansaari & Pohjankyrön kansanlaulukuoro
Etelä-Pohjanmaan ev.lut. kansanlähetys Kurikan osasto
Kurikan kansanlähetyksen telttapäivät Kurikassa 40v, juhlavuosi
2.8. Pe klo 19 Teltalla Jouko Ylinen, rovasti Raimo Mäki, krh Heikki Sariola, mus. Maarit Filppula. Juontaa Heikki Koskela 3.8. La klo 18 Toritapahtuma Kurikan torilla , musiikissa Jukka Tolonen, puheenvuoron käyttää Kai Niemelä 3.8. La klo 19.30 Teltalla Tuula Salonen, Eetu Airevuo, Heikki Koskela. Juontaa Marketta Harri 4.8. Su klo 19 Teltalla emeritius piispa Jorma Laulaja, Eija Suominen, Viljo Stenberg, mus. Minna ja Jussi Pyysalo. Juontaa Jarmo Yli-Nisula